Եթե, վերոնշյալ գործոնների ներքո, փորձենք գնահատել Հայաստանում մանրածախ ինտերնետի շուկայի աճը, ապա, հաշվի առնելով այն հանգամանքը, որ փետրվար ամսվա ընթացքում Circle.am-ում գրանցված այցելությունների 41.6%-ը բաժին է ընկնում Հայաստանյան այցելուներին և անցած ամիսների ընթացքում սույն գործակիցը կտրուկ աճ է գրանցել` մոտ 6-7%, կարող ենք պնդել, որ վերջին ամիսների ընթացքում Հայաստանում մանրածախ ինտերնետի շուկան աճել է 15-17%-ով: Միևնույն ժամանակ, արտասահմանյան այցելությունների աճը կազմել է 3-5%: Հայաստանի մանրածախ ինտերնետի շուկայի զգալի աճը 2009թ.-ի հոկտեմբեր - դեկտեմբեր ամիսների ընթացքում ինտերնետ հաղորդակցության ոլորտում տեղի ունեցած ակտիվ զարգացումների հետևանք է (Օրանժ Արմենիայի գործարկում, Ucom-ի գործարկում, զանազան պրովայդերների կողմից իրականացված լայնամասշտաբ ակցիաներ և գների զգալի անկում):